RESOLUCIÓN do 9 de abril de 2008 pola que se convocan dous cursos básicos de auxiliares de policía local.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 18/04/2008

Dentro das actividades programadas para o ano 2008 e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a realización de dous cursos básicos de auxiliares de policía local, que se deberán desenvolver conforme as seguintes bases:
Obxectivos.
Dotar os auxiliares de policía local dunha formación teórico-práctica que os capacite para o posterior desempeño da súa función como auxiliares temporais dos corpos de policía local.
Destinatarios.
1. Persoal seleccionado ou proposto previamente polos concellos que puidese prestar servizo como auxiliar de policía local de forma temporal.
2. Interesados a título particular en participar no citado curso con vistas a poder ser contratados como auxiliar de policía local por calquera dos concellos de Galicia.
Inscrición.
A inscrición dos participantes será totalmente gratuíta.
Prazas.
Sen límite.
Solicitudes.
1. Os concellos que se atopen nesta situación deberán remitirlle un escrito á Academia Galega de Seguridade Pública, no que figure a listaxe de persoas que van ser contratadas como auxiliares de policía local, para efectuar a correspondente reserva de praza para a realización do devandito curso.
2. No caso dos particulares interesados en facer este curso, deberán achegar unha solicitude dirixida á Academia Galega de Seguridade Pública, facendo constar os motivos polos que solicitan a súa participación.
3. O prazo para a remisión de escritos rematará o día 6 de maio para o primeiro curso e o día 12 de maio para o segundo.
4. Os escritos deberanse enviar á Academia Galega de Seguridade Pública: avda. da Cultura, s/n, 36680 A Estrada (fax: 886 20 61 22).
Contido e duración.
Os cursos realizaranse en sesións de mañá e tarde, de luns a venres, e neles trataranse, entre outras, as seguintes materias:
-Intervención policial.
-Tráfico e seguridade viaria.
-Policía administrativa.
-Primeiros auxilios.
-Dereito penal.
-Dereito procesual-penal.
Os cursos terán unha duración de cinco días, cun total de corenta (40) horas lectivas.
Lugar.
Os cursos desenvolveranse na sede da Academia Galega de Seguridade Pública, sita na avenida da Cultura, s/n, 36680 A Estrada.
Datas.
Os cursos desenvolveranse nas seguintes datas:
1º curso: do 12 ao 16 de maio.
2º curso: do 19 ao 23 de maio.
O horario dos cursos será das 10.00 ás 14.00 horas e das 16.00 ás 20.00 horas.
Relación de admitidos.
A relación de admitidos farase pública o día 8 de maio, a partir das 14.00 horas, para o 1º curso, e o día 14 de maio, a partir das 14.00 horas, para o 2º curso, no taboleiro de anuncios da Academia Galega de Seguridade Pública e na páxina web:
http://agasp.xunta.es
, ou ben poden coñecer e confirmar a súa asistencia chamando aos teléfonos 886 206 117/118.
Certificado.
Para obter o correspondente diploma será requisito indispensable a asistencia continuada ao curso, así como a participación activa en todas as súas actividades.
Modificacións.
A Academia Galega de Seguridade Pública poderá modificar o desenvolvemento dos cursos para adaptalos ás necesidades da administración e ás continxencias que poidan xurdir.
A Estrada, 9 de abril de 2008.
P.S. (Disposición primeira Orde 31-1-2008;
DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "07500D013P021.PDF"